CELEX: 62019CA0168
Language: el
Date: 2020-04-30 00:00:00
Title: Συνεκδικασθείσες υποθέσεις C-168/19 και C-169/19: Απόφαση του Δικαστηρίου (όγδοο τμήμα) της 30ής Απριλίου 2020 [αίτηση του Corte dei Conti — Sezione Giurisdizionale Per la Regione Puglia (Ιταλία) για την έκδοση προδικαστικής αποφάσεως] — HB (C-168/19), IC (C-169/19) κατά Istituto nazionale della previdenza sociale (Προδικαστική παραπομπή – Ελεύθερη κυκλοφορία των προσώπων – Άρθρο 21 ΣΛΕΕ – Αρχή της απαγόρευσης των διακρίσεων λόγω ιθαγένειας – Άρθρο 18 ΣΛΕΕ – Σύμβαση για την αποφυγή της διπλής φορολογίας – Εργαζόμενοι του δημόσιου τομέα – Συνταξιούχος που κατοικεί σε κράτος μέλος διαφορετικό από εκείνο που του καταβάλλει σύνταξη γήρατος και ο οποίος δεν έχει την ιθαγένεια του κράτους μέλους κατοικίας – Φόρος εισοδήματος – Προβαλλόμενη απώλεια φορολογικών πλεονεκτημάτων – Προβαλλόμενο εμπόδιο στην ελεύθερη κυκλοφορία και προβαλλόμενη δυσμενής διάκριση)

20.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 240/19
            
         
      Απόφαση του Δικαστηρίου (όγδοο τμήμα) της 30ής Απριλίου 2020 [αίτηση του Corte dei Conti — Sezione Giurisdizionale Per la Regione Puglia (Ιταλία) για την έκδοση προδικαστικής αποφάσεως] — HB (C-168/19), IC (C-169/19) κατά Istituto nazionale della previdenza sociale
      (Συνεκδικασθείσες υποθέσεις C-168/19 και C-169/19) (1)
      
      (Προδικαστική παραπομπή - Ελεύθερη κυκλοφορία των προσώπων - Άρθρο 21 ΣΛΕΕ - Αρχή της απαγόρευσης των διακρίσεων λόγω ιθαγένειας - Άρθρο 18 ΣΛΕΕ - Σύμβαση για την αποφυγή της διπλής φορολογίας - Εργαζόμενοι του δημόσιου τομέα - Συνταξιούχος που κατοικεί σε κράτος μέλος διαφορετικό από εκείνο που του καταβάλλει σύνταξη γήρατος και ο οποίος δεν έχει την ιθαγένεια του κράτους μέλους κατοικίας - Φόρος εισοδήματος - Προβαλλόμενη απώλεια φορολογικών πλεονεκτημάτων - Προβαλλόμενο εμπόδιο στην ελεύθερη κυκλοφορία και προβαλλόμενη δυσμενής διάκριση)
      (2020/C 240/24)
      Γλώσσα διαδικασίας: η ιταλική
      
         Αιτούν δικαστήριο
      
      Corte dei Conti — Sezione Giurisdizionale Per la Regione Puglia
      
         Διάδικοι στην υπόθεση της κύριας δίκης
      
      HB (C-168/19), IC (C-169/19)
      
         κατά
      
      Istituto nazionale della previdenza sociale
      
         Διατακτικό
      
      Τα άρθρα 18 και 21 ΣΛΕΕ δεν αντιτίθενται σε φορολογικό καθεστώς που απορρέει από συναφθείσα μεταξύ δύο κρατών μελών σύμβαση για την αποφυγή της διπλής φορολογίας, δυνάμει της οποίας η φορολογική αρμοδιότητα των κρατών αυτών, όσον αφορά τη φορολόγηση των συντάξεων γήρατος, κατανέμεται αναλόγως του αν οι δικαιούχοι των συντάξεων αυτών ασκούσαν δραστηριότητα εμπίπτουσα στον ιδιωτικό ή στον δημόσιο τομέα και, στην τελευταία αυτή περίπτωση, ανάλογα με το αν έχουν την ιθαγένεια του κράτους μέλους κατοικίας.
      
         (1)  ΕΕ C 206 της 17.06.2019.